LV Eiropas Savienības Oficiālais Vēstnesis C 296/2

Dalībvalstu paziņotās informācijas kopsavilkums par valsts atbalstu, kas piešķirts saskaņā ar Komisijas 2003. gada 23. decembra Regulu (EK) Nr. 1/2004 par EK Līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, pārstrādi un tirdzniecību

(Dokuments attiecas uz EEZ)

(2006/C 296/02)

XA numurs: XA 92/06

Dalībvalsts: Apvienotā Karaliste

Reģions: Lancashire (ieskaitot Blackpool un Blackburn pašvaldību teritorijas)

Atbalsta shēmas nosaukums vai individuālā atbalsta saņēmēja uzņēmuma nosaukums: Lancashire Rural Recovery Grant Fund (Lankšīras (Lancashire) lauku atveseļošanas piešķīrumu fonds)

Juridiskais pamats: Section 5 of the Regional Development Agencies Act 1998

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Saskaņā ar shēmu pieejamā valsts sektora līdzekļu kopsumma ir GBP 1 034 061. To sadala diviem finanšu gadiem.

1.4.2006. — 31.3.2007.: 743 108 GBP

1.4.2007. — 31.3.2008.: 290 953 GBP

Atbalsta maksimālā intensitāte: Atbalsta kopējā intensitāte nepārsniedz turpmāk norādīto apjomu.

4. pants. Ieguldījumi lauku saimniecībās. Mazāk labvēlīgos reģionos — līdz 50 % no attaisnotajām izmaksām, pārējos reģionos — 40 %.

7. pants. Lauksaimniecības produktu pārstrāde un tirdzniecība. Līdz 40 % no attaisnotajām izmaksām.

10. pants. Atbalsts ražotāju grupām. Saskaņā ar šo pantu vienam saņēmējam trīs gados piešķirtā valsts atbalsta kopsumma nedrīkst pārsniegt EUR 100 000. Atbalstu var piešķirt līdz 100 % apmērā no pirmā gada attaisnotajām izmaksām; nākamajos darbības gados to samazina par 20 procentu punktiem, tādējādi otrajā gadā atbalsta maksimālā summa ir 80 % no attaisnotajiem izdevumiem.

14. pants. Tehniskās palīdzības sniegšanu. Saskaņā ar šo pantu atbalstu var piešķirt līdz pat 100 % no attaisnotajām izmaksām. Tomēr vienam saņēmējam piešķirtā atbalsta maksimālā summa jebkurā trīs gadu periodā nedrīkst pārsniegt EUR 100 000.

Īstenošanas datums: Atbalsta shēma sāks darboties 2006. gada 19. oktobrī.

Atbalsta shēmas vai individuālā atbalsta ilgums: Shēma darbosies līdz 2008. gada 31. martam. Taču var gadīties, ka pirms šā termiņa būs jāgroza shēmas noteikumi, lai ņemtu vērā izmaiņas Eiropas noteikumos par valsts atbalstu.

Atbalsta mērķis: Izmantojot shēmu, tiks atbalstīta Lankšīras (Lancashire) lauku ekonomika, sniedzot finansiālu atbalstu maziem un vidējiem uzņēmumiem, kas definēti Komisijas Regulas Nr. 70/2001 I pielikumā (ar grozījumiem). Lai uzņēmumi būtu tiesīgi saņemt atbalstu no RRGF, tiem vai nu jāatrodas administratīvajā rajonā, kas klasificēts kā lauku teritorija vai pilsēta, un jābūt iekļautiem Valsts Statistikas biroja (Office of National Statistics) Lauku un pilsētu teritoriju klasifikatora 2004. gada izdevumā, vai arī jābūt “lauku teritoriju apsaimniekošanu veicinošam pilsētas uzņēmumam”, t.i., uzņēmumam, kas atrodas administratīvajā rajonā, kurš klasificēts kā pilsēta, un kā darbība ietekmē lauku teritorijas. Šīs shēmas mērķis ir atbalstīt lauku uzņēmumus, kas nav tiesīgi saņemt finansējumu no pastāvošajām piešķīrumu shēmām.

Iespējams saņemt turpmāk norādīto veidu atbalstu:

Ieguldījumi lauku saimniecībās — Atbalstu piešķir šādām izmaksām: a) nekustamo īpašumu celtniecība, iegāde vai labiekārtošana; b) jaunu iekārtu un aprīkojuma pirkšana vai pirkšana uz nomaksu; c) izdevumi par profesionāliem pakalpojumiem, priekšizpētes veikšana, patentu un licenču iegāde, ja minēto izdevumu kopsumma ir 12 % (vai mazāka) no izdevumiem par iepriekš minētajā a) un/vai b) punktā norādītajiem izdevumiem. Tas ir saskaņā ar Regulas Nr. 1/2004 4. pantu.

Lauksaimniecības produktu pārstrāde un tirdzniecība — Atbalstu piešķir šādām izmaksām: a) nekustamo īpašumu celtniecība, iegāde vai labiekārtošana; b) jaunu iekārtu un aprīkojuma pirkšana vai pirkšana uz nomaksu; c) izdevumi par profesionāliem pakalpojumiem, priekšizpētes veikšana, patentu un licenču iegāde, ja minēto izdevumu kopsumma ir 12 % (vai mazāka) no izdevumiem par iepriekš minētajā a) un/vai b) punktā norādītajiem izdevumiem. Tas ir saskaņā ar Regulas Nr. 1/2004 7. pantu.

Atbalsts ražotāju grupām — Atbalstu piešķir šādām izmaksām: a) maksa par piemērotu telpu īri; b) maksa par biroja aprīkojuma iegādi, tostarp par datortehniku un programmatūru; c) administratīvā personāla izmaksas; d) pieskaitāmās izmaksas un e) juridiskās un administratīvās izmaksas. Tas ir saskaņā ar Regulas Nr. 1/2004 10. pantu.

Tehniskā atbalsta nodrošināšana — Atbalstu piešķir šādiem izdevumiem:

a) par lauksaimnieku un laukstrādnieku izglītību un apmācību: i) izmaksas, kas rodas, organizējot mācību programmu, ii) dalībnieku ceļa un uzturēšanās izdevumi, iii) lauksaimnieka vai laukstrādnieka aizvietošanas izmaksas viņu prombūtnes laikā;

b) attiecībā uz aizvietošanas pakalpojumiem lauku saimniecībās lauksaimnieka, lauku saimniecības līdzīpašnieka vai laukstrādnieka aizvietošanas faktiskās izmaksas viņu slimības vai brīvdienu laikā;

c) attiecībā uz konsultāciju pakalpojumiem, tādām pakalpojumu maksām, kas neveido nepārtrauktu vai periodisku darbību un neattiecas uz uzņēmuma parastām darbības izmaksām, tādām kā parasti nodokļu konsultāciju pakalpojumi, regulāri juridiski pakalpojumi vai reklāma;

d) attiecībā uz konkursu, izstāžu un gadatirgu rīkošanu un piedalīšanos tajos: i) dalības maksas; ii) ceļa izdevumi; iii) publicēšanas izmaksas; iv) izstāžu telpu īre.

Tas ir saskaņā ar Regulas Nr. 1/2004 14. pantu.

Attiecīgā nozare: Minētā shēma būs pieejama visiem mērķteritorijā izvietotiem MVU neatkarīgi no uzņēmējdarbības nozares, izņemot gadījumus, kad uz tādās nozarēs kā zivsaimniecība un akvakultūra sniegto atbalstu attiecas īpašas regulas un direktīvas. Saskaņā ar minēto izņēmumu atbalsts tiks piešķirts visu veidu lauksaimniecības produktu ražošanas, pārstrādes un tirdzniecības uzņēmumiem.

Uzņēmumiem, kas nav lauksaimniecības uzņēmumi, shēmas atbalsts tiks piešķirts vai nu saskaņā ar Komisijas Regulā (EK) Nr. 69/2001 izveidotajiem de minimis noteikumiem, vai, ja tas ir piemērotāk, saskaņā ar Komisijas 2001. gada 12. janvāra Regulu (EK) Nr. 70/2001 par EK Līguma 87. un 88. panta piemērošanu, sniedzot valsts atbalstu maziem un vidējiem uzņēmumiem. Par RRGF paziņots saskaņā ar Regulu Nr. 70/2001, un Konkurences ģenerāldirektorātā tā shēmas atsauces numurs ir XS 56/06.

Piešķīrējas iestādes nosaukums un adrese: Lauku atveseļošanas piešķīrumu fondu vada Lancashire County Developments Ltd, Lancashire County Council — Economic Development Department. Tās pasta adrese ir šāda.

Lancashire County Developments Ltd

Robert House

Starkie Street

PR1 3LU Preston

United Kingdom

Tīmekļa vietne: Papildu informāciju par Lauku atveseļošanas piešķīrumu programmu atrodama

http://www.lcdl.co.uk/grant_programmes/RRGF%20Scheme%20Criteria%20(Agricultural%20Businesses).pdf.

Pieejama arī Apvienotās Karalistes galvenā tīmekļa vietne valsts lauksaimniecības atbalsta shēmām, uz kurām attiecas izņēmuma noteikumi, atrodas www.defra.gov.uk/farm/policy/state-aid/setup/exist-exempt.htm. Klikšķiniet uz saites Lancashire Rural Recovery Grant Fund.

Cita informācija: Pakalpojuma saņēmējs ir tiesīgs izvēlēties tehniskā atbalsta pakalpojumu sniedzēju, kam saskaņā ar shēmu tiks piešķirti līdzekļi.

Parakstīts un datēts Vides aizsardzības, pārtikas jautājumu un reģionālo lietu departamenta vārdā (Apvienotās Karalistes kompetentā iestāde)

Neil Marr

Agricultural State Aid Advisor

Defra

8B 9 Millbank

c/o 17 Smith Square

SW1P 3JR London

United Kingdom

XA numurs: XA 87/06

Dalībvalsts: Apvienotā Karaliste

Reģions: Somerseta. Atbalsts būs pieejams šādos administratīvajos apgabalos:

West Somerset District Council

Taunton Deane Borough Council

Sedgemoor District Council

Mendip District Council

South Somerset District Council

Atbalsta shēmas nosaukums vai individuālā atbalsta saņēmēja uzņēmuma nosaukums: Somerset Rural Business Support Service

Juridiskais pamats: Sections 4 and 5 of The Regional Development Agencies Act 1998

Shēmas plānotie ikgadējie izdevumi vai uzņēmumam piešķirtā individuālā atbalsta kopējā summa:

No 2006. gada 1. oktobra līdz 2007. gada 30. septembrim: 167 000 GBP

No 2007. gada 1. oktobra līdz 2008. gada 30. septembrim: 175 000GBP

Atbalsta maksimālā intensitāte: 100 %

Īstenošanas datums:

Atbalsta shēmas vai individuālā atbalsta ilgums: Iesniegumu pieņemšana shēmai notiks no 2006. gada 1. oktobra līdz 2008. gada 30. septembrim. Tomēr, lai ievērotu izmaiņas Eiropas noteikumos par valsts atbalstu, atbalsta shēmas noteikumus var grozīt pirms beigu datuma.

Atbalsta mērķis: Nozares attīstība

Atbalsta shēmas mērķis ir nodrošināt konsultāciju pakalpojumus Somersetas grāfistē (kā noteikts iepriekš) un sniegt informāciju par lauku atbalsta papildu iespējām, ko piedāvā citas organizācijas.

Atbalstu izmaksās saskaņā ar Regulas 1/2004 14. pantu. Par attaisnotām izmaksām uzskatīs konsultāciju pakalpojumu izmaksas.

Attiecīgā(-s) nozare(-s): Shēma attiecas uz uzņēmējdarbību, kas saistīta ar lauksaimniecības nozari, ar zemes izmantošanu saistītām nozarēm un visām to apakšnozarēm. Tajā tiks iekļauti uzņēmumi, kas nodarbojas ar ražošanu, pārstrādi un tirdzniecību. Vajadzības gadījumā shēmā paredzēts šos uzņēmumus nosūtīt pie uzņēmējdarbības konsultāciju/pakalpojumu sniedzējiem.

Piešķīrējas iestādes nosaukums un adrese:

South Somerset District Council Brympton Way Yeovil BA20 2HT Somerset United Kingdom

Organizācija, kas atbildīga par shēmu

Somerset Rural Business Support Scheme

Adrese minēta iepriekš

Galvenā kontaktpersona:

David Julian Principal Economic Development Officer South Somerset District Council

Tīmekļa vietne: http://www.southsomerset.gov.uk/index.jsp?articleid=1929

Uzklikšķiniet Somerset Rural Business Support Service — Somerset poga izvēlnes kreisajā pusē. Informācija atrodama arī Apvienotās Karalistes centrālajā tīmekļa vietnē, kurā iekļautas valsts lauksaimniecības atbalsta shēmas, uz kurām attiecas izņēmuma noteikumi:

http://www.defra.gov.uk/farm/state-aid/setup/exist-exempt.htm

Uzklikšķiniet Somerset Rural Business Support Scheme poga.

Cita informācija: Shēma būs pieejama ne tikai lauksaimniekiem, bet visiem zemes apsaimniekotājiem. Atbalstu uzņēmumiem, kas nenodarbojas ar lauksaimniecību, izmaksās saskaņā ar Komisijas Regulu 69/2001 par de minimis atbalstu.

Atbalsta saņēmēji nevarēs izvēlēties pakalpojumu sniedzēju. Pakalpojuma sniedzējs būs Somerset Rural Business Support Service, ko atbilstīgi Regulas 1/2004 14. panta 5. punktam izvēlējās konkursa kārtībā saskaņā ar tirgus principiem.

Parakstīts un datēts Vides aizsardzības, pārtikas jautājumu un reģionālo lietu departamenta vārdā (Apvienotās Karalistes kompetentā iestāde)

Neil Marr

Agricultural State Aid Advisor

Department for Environment, Food and Rural Affairs

Area 8e

9, Millbank

c/o Nobel House

17, Smith Square

SW1P 3JR London

United Kingdom

XA numurs: XA 88/06

Dalībvalsts: Spānija

Reģions: Andalūzija

Atbalsta shēmas nosaukums vai individuālā atbalsta saņēmēja uzņēmuma nosaukums: Atbalsts lauksaimniecības produktu pārstrādei un tirdzniecībai

Juridiskais pamats:

— Sección 8a del Decreto 280/2001, por el que se establecen las ayudas de la Junta de Andalucía a los sectores agrícola, ganadero y forestal incluidas en el Programa Operativo-Integrado Regional de Andalucía para el Desarrollo del Marco Comunitario de Apoyo 2000-2006, publicado en el Boletín Oficial de la Junta de Andalucía el 29 de diciembre de 2001.

— La Orden de 10 de julio de 2002 por la que se desarrolla parcialmente la sección 8, sobre ayudas para la transformación y comercialización de los productos agroalimentarios, del Decreto 280/2001, publicada en el Boletín Oficial de la Junta de Andalucía el 27 de julio de 2002.

— La Resolución de 29 de diciembre de 2003 de la Dirección General de Industrias y Promoción Agroalimentarias, por la que se convocan para el año 2003 y 2004 las ayudas previstas en la orden de 10 de julio de 2002.

— Tā kā iesniegts liels skaits pieteikumu, kas atbilst atbalsta piešķiršanas prasībām, un nepietiek Eiropas līdzekļu, lai piešķirtu atbalstu pilnā apjomā, uzskata, ka būtu lietderīgi daļu atbalsta piešķirt no pašfinansēta budžeta. Saskaņā ar 4. pantu 2000. gada 29. decembra lēmumā, ar ko pieņem Andalūzijas integrēto darba programmu (POIA), uz šo pašfinansēto atbalstu neattiecas Regulas (EK) Nr. 1257/1999 51. un 52. pantā paredzētais atbrīvojums.

— Daļu no atbalsta, kas piešķirams MVU atbilstīgi uzaicinājumam iesniegt pieteikumus atbalsta saņemšanai saskaņā ar Dekrēta 280/2001 40. panta 3. punkta a), b) un c) apakšpunktu, var piešķirt saskaņā ar Komisijas 2003. gada 23. decembra Regulu (EK) Nr. 1/2004 par EK Līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, pārstrādi un tirdzniecību (OV L 1, 3.1.2004).

— La Resolución de concesión de las ayudas , de la Dirección General de Industrias y Promoción Agroalimentarias, por la que se concede al solicitante la ayuda prevista en la orden de 10 de julio de 2002. Pieteikuma iesniedzējs tiks informēts par to, ka iesniegtais pieteikums ir apstiprināts saskaņā ar minēto regulu, proti, lēmumā par atbalsta piešķiršanu tiks izdarīta skaidra atsauce uz šo regulu. Sk. pielikumā lēmuma paraugu, kurā iekļauta minētā atsauce.

Kad pienācis lēmumu pieņemšanas beigu termiņš, Oficiālajā Vēstnesī tiks publicēts piešķirto atbalstu saraksts, skaidri norādot atbalstus, kas piešķirti saskaņā ar Regulu (EK) Nr. 1/2004.

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: 45 000 000 EUR, ko paredzēts piešķirt no 2006. gada 1. septembra ar lēmumu par uzaicinājumu iesniegt pieteikumus atbalstam 2004. gadam saskaņā ar atbalsta režīmu to lauksaimniecības produktu pārstrādei un tirdzniecībai, kas iekļauti Regulā (EK) Nr. 1/2004.

Atbalsta maksimālā intensitāte: 29 %

Īstenošanas datums: No 2006. gada 1. septembra.

Atbalsta shēmas vai individuālā atbalsta ilgums: Atbalstu var piešķirt ne vēlāk kā 2006. gada 31. decembrī.

Atbalsta mērķis: Investīcijas pārstrādē un tirdzniecībā saskaņā ar Regulas (EK) Nr. 1/2004 7. pantu.

Attaisnotās izmaksas ir:

— ēku celtniecība, iegāde un uzlabošana;

— jaunu iekārtu un aprīkojuma iegāde, nepārsniedzot pamatlīdzekļu tirgus vērtību;

— vispārējas izmaksas, piemēram, arhitektu, inženieru un konsultantu atalgojums, priekšizpētes veikšana vai patentu un licenču iegāde, nepārsniedzot 12 % no ieguldījumiem.

Attiecīgā(-s) nozare(-s): Pārstrādes nozare.

Piešķīrējas iestādes nosaukums un adrese:

Dirección General de Industrias y Promoción Agroalimentarias, Consejería de Agricultura y Pesca de la Junta de Andalucía. calle Tabladilla s/n E-Sevilla

Tīmekļa vietne: http:// www.cap.junta-andalucia.es/agriculturaypesca/portal/opencms/portal/portada.jsp

Atbalsta numurs: XA 89/06

Dalībvalsts: Itālija

Reģions: Friuli–Venēcija Džūlija

Atbalsta shēmas nosaukums vai individuālā atbalsta saņēmēja uzņēmuma nosaukums: Legge 1329/65 “Sabatini” — atbalsts jaunu darbgaldu vai ražošanas aprīkojuma iegādei vai to saņemšanai līzingā lauksaimniecības nozarē

Juridiskais pamats: Legge 28 novembre 1965 n. 1329.

Regolamento concernente criteri e modalità per la concessione delle agevolazioni di cui alla legge 1329/1965 emanato con decreto del Presidente della Regione 9 agosto 2006, n. 0244/Pres.

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta ikgadējā kopējā summa: Visām atbalstāmajām ražošanas nozarēm paredzētā kopējā ieguldījuma summa saskaņā ar likumu 1329/1965 ir EUR 11 876 528, 04

Maksimālā intensitāte: Uzņēmumiem, kuri darbojas mazāk labvēlīgos apgabalos, kas definēti Regulas (EK) Nr. 1257/99 18. līdz 20. pantā, atbalsta bruto intensitāte nedrīkst pārsniegt 50 % no attaisnotajām izmaksām.

Uzņēmumiem, kuri darbojas labvēlīgos apvidos, atbalsta bruto intensitāte nedrīkst pārsniegt 40 % no attaisnotajām izmaksām.

Īstenošanas datums: Atbalsta shēma stājas spēkā 30. dienā pēc tās publicēšanas Reģiona Oficiālajā Vēstnesī (Bollettino Ufficiale della Regione) un jebkurā gadījumā ne vēlāk kā 10 dienās pēc šīs veidlapas nosūtīšanas, kā paredzēts Regulas (EK) Nr. 1/2004 19. panta 1. punktā

Atbalsta shēmas vai individuālā atbalsta ilgums:

Atbalsta mērķis: Atbalstu sniedz MVU ar mērķi atvieglot tādu jaunāko modeļu darbgaldu vai ražošanas iekārtu iegādi vai nomu, kuru kopējā izmaksa pārsniedz EUR 1 000, 00. Par attaisnotiem uzskatāmi uzstādīšanas, testēšanas, transportēšanas un iesaiņošanas izdevumi, kas nepārsniedz 15 % no darbgalda cenas.

Ar attaisnotajiem ieguldījumiem jāsasniedz vismaz viens no šādiem mērķiem:

ražošanas izmaksu samazināšana;

ražošanas uzlabošana un pārstrukturēšana;

kvalitātes uzlabošana;

dabiskās vides, higiēnas apstākļu un dzīvnieku labturības standartu saglabāšana un uzlabošana;

lauksaimniecisko darbību dažādošanas veicināšana.

Atbalsts atbilst 4. panta prasībām 2003. gada 23. decembra Regulā (EK) Nr. 1/2004, kas 2004. gada 3. janvārī publicēta Eiropas Savienības Oficiālā Vēstneša L sērijas 1 numurā.

Attiecīgā(s) nozare(s): MVU, kas nodarbojas ar lauksaimniecības produktu ražošanu, pārstrādi un/vai tirdzniecību

Piešķīrējas iestādes nosaukums un adrese:

Regione autonoma Friuli Venezia Giulia Direzione centrale attività produttive Servizio sostegno e promozione comparto produttivo industriale Via Trento, 2 I-34123-Trieste

Tīmekļa vietne: www.regione.fvg.it

Cita informācija: Il Direttore del Servizio sostegno e promozione del comparto produttivo industriale

Dott. Massimo Zanini